Document ID: 31991R3862

ΚΑΝΟΝΙΣΜΟΣ (ΕΟΚ) αριθ. 3862/91 ΤΟΥ ΣΥΜΒΟΥΛΙΟΥ της 23ης Δεκεμβρίου 1991 για την τροποποίηση του κανονισμού (ΕΟΚ) αριθ. 3587/91 περί παρατάσεως κατά το 1992, ιδίως, της εφαρμογής του κανονισμού (ΕΟΚ) αριθ. 3832/90 για την εφαρμογή των γενικευμένων δασμολογικών προτιμήσεων κατά το έτος 1991 σε ορισμένα κλωστοϋφαντουργικά προϊόντα, καταγωγής αναπτυσσομένων χωρών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας ότι, όσον αφορά την Τσεχοσλοβακία, την Πολωνία και την Ουγγαρία, πρόκειται να τεθεί σε εφαρμογή, με ενδιάμεσες συμφωνίες, και σε ημερομηνία που θα καθοριστεί το 1992, προστιμησιακό σύστημα που προβλέπεται από τις ευρωπαϊκές συμφωνίες με τις χώρες αυτές- ότι, προκειμένου να αποφευχθεί η συσσώρευση των εν λόγω προτιμησιακών πλεονεκτημάτων με εκείνα που προβλέπονται από τον κανονισμό (ΕΟΚ) αριθ. 3832/90 (1), είναι σκόπιμο να τροποποιηθεί, για τις χώρες αυτές, η διαχείριση των δασμολογικών ποσοστώσεων και των σταθερών ποσών που αναφέρονται στον εν λόγω κανονισμό,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 του κανονισμού (ΕΟΚ) αριθ. 3587/91 (2), το πρώτο εδάφιο γίνεται παράγραφος 1 και προστίθεται η ακόλουθη παράγραφος:
"2. Στο άρθρο 2 του κανονισμού (ΕΟΚ) αριθ. 3832/90 προστίθεται η ακόλουθη παράγραφος:
"3. Κατά παρέκκλιση από τις διατάξεις των προηγουμένων παραγράφων, ο όγκος των δασμολογικών ποσοστώσεων για την Τσεχοσλοβακία, την Ουγγαρία και την Πολωνία που αναφέρει το παράρτημα Ι, και ο οποίος είναι διαθέσιμος κατά τη χρονική περίοδο του έτους 1992 η οποία προηγείται της ενάρξεως ισχύος του προτιμησιακού καθεστώτος που προβλέπεται από τις ευρωπαϊκές συμφωνίες με τις χώρες αυτές, περιορίζεται pro rata temporis της περιόδου αυτής."
Στο άρθρο 5 του κανονισμού (ΕΟΚ) αριθ. 3832/90 προστίθεται η ακόλουθη παράγραφος:
"6. Κατά παρέκκλιση από τις παραγράφους 1 και 3, την 1η Ιανουαρίου 1992, τα κράτη μέλη επιστρέφουν στο κοινοτικό απόθεμα το σύνολο του εθνικού τους μεριδίου από τις δασμολογικές ποσοστώσεις για την Τσεχοσλοβακία, την Ουγγαρία και την Πολωνία."
Στο άρθρο 8 του κανονισμού (ΕΟΚ) αριθ. 3832/90 προστίθεται η ακόλουθη παράγραφος:
"3. Κατά παρέκκλιση από τις παραγράφους 1 και 2, το ύψος των σταθερών ποσών για την Τσεχοσλοβακία, την Ουγγαρία και την Πολωνία που περιλαμβάνει το παράρτημα ΙΙ, και το οποίο είναι διαθέσιμο κατά τη χρονική περίοδο του έτους 1992 η οποία προηγείται της ενάρξεως ισχύος του προτιμησιακού καθεστώτος που προβλέπεται από τις ευρωπαϊκές συμφωνίες με τις χώρες αυτές, περιορίζεται pro rata temporis της περιόδου αυτής.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Δεκεμβρίου 1991.

Labels: 3
1